Pārskats par iniciatīvām nodokļu jomā, kuras ir daļa no rīcības plāna attiecībā uz godīgu un vienkāršu nodokļu politiku, kas atbalsta ekonomikas atveseļošanu, un kuru īstenošana ir paredzēta laikposmā no 2020. līdz 2023. gadam

| **#** | **Darbība** | **Līdzekļi** | **Izpildes laiks**  |
| --- | --- | --- | --- |
| **2020.–2021. gadā īstenojamās darbības** |
| A6 Labas prakses ieteikumi nodokļu piedziņas uzlabošanai ES. Komisijas ziņojums Eiropas Parlamentam un Padomei 2020. gada 4. ceturksnis |  |   |  |
| A19 | PVN komitejas pārveidošana par komitoloģijas komiteju  | Likumdošanas iniciatīva par PVN direktīvas grozīšanu  | 2020. gada 4. ceturksnis |
| A22a | PVN īpašā režīma attiecībā uz ceļojumu aģentūrām izvērtējums | Neleģislatīva iniciatīva: Komisijas dienestu darba dokuments — izvērtējums  | 2020. gada 4. ceturksnis |
| A11 | Nodokļu novērošanas centra darbības uzsākšana | Neleģislatīva iniciatīva, ar ko īsteno Eiropas Parlamenta sagatavošanas darbību  | 2020. gada 4. ceturksnis |
| A3 | Sadarbīgas saistību izpildes satvars preventīvam dialogam starp nodokļu administrācijām un uzņēmumiem, lai kopīgi risinātu problēmjautājumus pārrobežu nodokļu jomā | Neleģislatīva iniciatīva: izmēģinājuma projekts | 2021. gada 1. un 2. ceturksnis |
| A21 | Transfertcenu noteikšanas ekspertu grupas izveidošana | Ekspertu grupa, kas formulēs pragmatiskus, neleģislatīvus risinājumus praktiskām problēmām, kuras rodas ES transfertcenu noteikšanas prakses rezultātā | 2021. gada 1. ceturksnis |
| A20 | Konference par datu analīzi un digitālajiem risinājumiem | Neleģislatīva iniciatīva: informatīvs pasākums | 2021. gada 2. ceturksnis |
| A17 | Nodokļu maksātāju tiesību harta — paziņojums, kurā sniegts pārskats par nodokļu maksātāju esošajām tiesībām saskaņā ar ES tiesību aktiem kopā ar ieteikumu dalībvalstīm veicināt nodokļu maksātāju tiesību īstenošanu un vienkāršot nodokļu maksāšanas pienākumus | Eiropas Komisijas paziņojums Eiropas Parlamentam un Padomei un Komisijas ieteikums, kas adresēts dalībvalstīm  | 2021. gada 3. ceturksnis  |
| A10 | Automātiskās informācijas apmaiņas attiecināšana uz kriptovalūtu aktīviem un elektronisko naudu | Ietekmes novērtējums, kam varētu sekot likumdošanas iniciatīva, — Komisijas priekšlikums Padomes Direktīvai, ar ko groza Padomes Direktīvu par administratīvo sadarbību tiešo nodokļu jomā | 2021. gada 3. ceturksnis  |
| A18 | Aktualizēt un vienkāršot PVN noteikumus finanšu pakalpojumiem, lai nodrošinātu vienlīdzīgus konkurences apstākļus Savienībā un ES uzņēmumu starptautisko konkurētspēju | Ietekmes novērtējums, kam varētu sekot likumdošanas iniciatīva, — Komisijas priekšlikums Padomes Direktīvai, ar ko groza Padomes PVN direktīvu | 2021. gada 4. ceturksnis |
| A15 | Strīdu izšķiršanas pastāvīgās komitejas izveide  | Pastāvīgas strīdu izšķiršanas struktūras — tā dēvētās pastāvīgās komitejas — izveide, kuras juridiskais pamats jau ir paredzēts Direktīvā 2017/1852  | 2021. gada 3. ceturksnis |
| **2022.-2023. gadā īstenojamās darbības** |
| A8 | Digitāli risinājumi nodokļu uzlikšanai ienākumu izcelsmes vietā, lai atvieglotu nodokļu nomaksu un iekasēšanu | Ietekmes novērtējums, kam varētu sekot likumdošanas iniciatīva, — Komisijas priekšlikums Padomes Direktīvai, ar ko ievieš sistēmu atvieglojumu piemērošanai nodokļiem, kurus ietur ienākumu izcelsmes vietā.  | 2022. gads |
| A7 | Fizisku personu nodokļu rezidences noteikumu saskaņošana, lai izvairītos no nodokļu dubultās (ne)uzlikšanas | Ietekmes novērtējums, kam varētu sekot likumdošanas iniciatīva, — Komisijas priekšlikums Padomes Direktīvai par nodokļu rezidences kritēriju harmonizāciju  | 2022. gads  |
| A2 | Labāka nodokļu datu kvalitāte un izmantošana | Neleģislatīva iniciatīva: izmēģinājuma projekts, kam sekos galveno rezultātu un ieteikumu izklāsts Komisijas dienestu darba dokumentā | 2022. gads |
| A22b | PVN īpašā režīma attiecībā uz ceļojumu aģentūrām atjaunināšana, lai nodrošinātu ES ceļojumu nozares starptautisko konkurētspēju | Ietekmes novērtējums, kam varētu sekot likumdošanas iniciatīva, — Komisijas priekšlikums Padomes direktīvai, ar ko groza PVN direktīvu | 2022. gads |
| A24 | PVN noteikumu pārskatīšana attiecībā uz pasažieru pārvadājumiem, lai nodrošinātu to saskaņotību ar nodokļu sistēmas politiku, kas izstrādāta zaļā kursa ietvaros | Ietekmes novērtējums, kam varētu sekot likumdošanas iniciatīva, — Komisijas priekšlikums Padomes Direktīvai, ar ko groza PVN direktīvu | 2022. gads |
| A16 | PVN strīdu novēršana un izšķiršana, paredzot mehānismus ar PVN direktīvas īstenošanu saistīto strīdu novēršanai un izšķiršanai | Ietekmes novērtējums, kam varētu sekot likumdošanas iniciatīva, — Komisijas priekšlikums Padomes Direktīvai, ar ko ievieš strīdu risināšanas mehānismu PVN jomā | 2022. gads |
| A1A4A5A23 | Pakete “PVN digitālajā laikmetā”: PVN noteikumu aktualizēšana dalīšanās ekonomikas kontekstā, pāreja uz vienotu ES PVN reģistrāciju, PVN ziņošanas pienākumu modernizācija, e-rēķinu izmantošanas atvieglošana | Ietekmes novērtējums, kam varētu sekot likumdošanas iniciatīva, — Komisijas priekšlikums Padomes Direktīvai, ar ko groza PVN direktīvu un/vai Padomes Direktīvai, ar ko groza Padomes Regulu par administratīvu sadarbību PVN jomā  | 2022. gads |
| A25 | E-komercijas jomas pakete akcīzes precēm: akcīzes preču tālpārdošanas atvieglošana, līdz minimumam samazinot krāpšanu un konkurences kropļojumus | Ietekmes novērtējums, kam varētu sekot likumdošanas iniciatīva, — Komisijas priekšlikums, ar ko groza Padomes Direktīvu par akcīzes nodokļa piemērošanas vispārēju režīmu  | 2022. gads |
| A9 | *Eurofisc* 2.0 | Ietekmes novērtējums, kam varētu sekot likumdošanas iniciatīva, — Komisijas priekšlikums, ar ko groza Padomes Regulu (ES) Nr. 904/2010 | 2023. gads |
| A12, A13 | Pārrobežu darījumu pārbaužu stiprināšana, pārorientējoties no apmaiņas ar nodokļu datiem uz to koplietošanu. Pārrobežu darījumu pārbaudes procesa paātrināšana un efektivizēšana, izmantojot jaunus tehnoloģiskos rīkus, padziļinātu analīzi un elastīgu datu koplietošanu ES līmenī | Ietekmes novērtējums, kam varētu sekot likumdošanas iniciatīva, — Komisijas priekšlikums, ar ko groza Padomes Regulu (ES) Nr. 904/2010 | 2023. gads |
| A14 | Administratīvā sadarbība PVN jomā starp ES un attiecīgām trešām valstīm  | ES un attiecīgo trešo valstu nolīgumu noslēgšana par administratīvo sadarbību PVN jomā  | 2023. gads |